《平心胡祠监诞日》
元代·方回

五朝遗老四专城，年号凡经十四更。
八袠即今逾少壮，七人从昔冠耆英。
冻窗映雪能坚坐，泥屐看山只步行。
清健如公天下少，平心心事十分平。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。